Tyrkiske ministere vil gå til retten over konflikt med Nederland
Reaksjonen kommer etter at to tyrkiske ministere henholdsvis ble nektet landingstillatelse og deportert fra Nederland, fordi myndighetene ville forhindre dem i å drive valgkamp på presidentens vegne i forkant av en folkeavstemning. President Erdogan sier i et TV-intervju mandag at appeller vil bli gitt selv om han ikke tror at retten vil dømme i Tyrkias favør, melder nyhetsbyrået AP.Erdogan har også rast mot den tyske forbundskansleren Angela Merkel for å ta parti med Nederland i krangelen over de tyrkiske ministernes valgkampanjer i Europa. Han anklager henne blant annet for å støtte «terrorister» og den tyske statskanalen for å støtte «terrororganisasjoner». – Merkel, hvorfor skjuler du terrorister i ditt land? Hvorfor gjør du ingenting? Fru Merkel, du støtter terrorister, sier Erdogan i et direktesendt intervju med TV-kanalen A-Haber mandag, melder NTB. Merkel sa mandag at Nederland har hennes fulle støtte og solidaritet, etter at Tyrkias president kalte nederlandske myndigheter for levninger etter nazister og fascister. Den 16. april holdes nemlig en folkeavstemning i Tyrkia, om en rekke endringer i grunnloven foreslått av Rettferdighets- og utviklingspartiet (AKP). Lovendringene vil gi president Erdogan mer makt, og gjøre det mulig for presidenten å sitte med makten frem til han blir 75 år. Dette er bakgrunnen for at Tyrkia strekker seg ut mot tyrkiske statsborgere rundt om i Europa.Konflikten med Nederland skjedde etter at Tyrkias utenriksminister Mevlut Cavusoglu skulle lørdag delta på et politisk møte for tyrkiske innvandrere i Rotterdam i forbindelse med neste måneds folkeavstemning. Dette falt ikke i god jord hos nederlandske myndigheter som gjorde det klart at flyet til den tyrkiske utenriksministeren ikke ville få landingstillatelse. Se hvordan nederlandsk politi brukte vannkanoner mot tyrkiske demonstranter: Den tyrkiske familie- og sosialministeren Fatma Kaye ble også stanset av politiet på vei inn på det tyrkiske konsulatet. Da hadde hun allerede blitt stoppet av grensepolitiet og det ble senere kjent at hun kom til å bli fraktet ut av landet igjen, melder NTB. Dette første til at det natt til søndag brøt ut protester utenfor det tyrkiske konsulatet i Rotterdam. Politi og hundrevis av demonstranter barket sammen og politiet brukte vannkanoner mot mengden.Mandag var den tidligere parlamentarikeren for president Recep Tayyip Erdogans parti AKP, Cuma Icten, i møter med tyrkere i Norge. Blant annet holdt han et møte i moskeen til det tyrkiske trossamfunnet i Drammen, men hevder selv han ikke representerer noe parti, men heller ønsker å øke valgdeltakelsen i den kommende folkeavstemningen. Les også: Norske politikere om tyrkisk valgkamp i Norge: Innenfor ytringsfriheten – Jeg representerer ikke noe parti. Jeg ønsker å øke valgdeltagelsen i folkeavstemningen blant tyrkere i utlandet, og vil oppfordre tyrkere i Norge til å delta i folkeavstemningen, sa Icten til pressen gjennom en tolk etter at han hadde bedt i moskeen.
Tyrkias president Recep Tayyip Erdogan sier at de to ministerne som ble avvist av Nederland vil ta saken til Den europeiske menneskerettighetsdomstolen.